Sauthemptona (sala)

Sauthemptona () vai Sallika (, Salliq)Inuit Heritage Trust. Nunavut, Where we Live and Travel ir mazapdzīvota sala Kanādas ziemeļos Kanādas Arktiskajā arhipelāgā. Administratīvi pieder Nunavutas teritorijas Kivallikas reģionam.Canadian Geographical Names Database (CGNDB). Southampton Island 9. lielākā Kanādas sala un 34. lielākā sala pasaulē.

 Ģeogrāfija 
Atrodas Kanādas Arktiskā arhipelāga dianvidaustrumu daļā starp Hudzona līci dienvidos un Foksa baseinu ziemeļos. Foksa šaurums ziemeļaustrumos to šķir no Bafina salas, Frozena šaurums ziemeļrietumos — no Melvila pussalas, Rosvelkoma šaurums rietumos — no kontinenta krasta. Dienvidos Fišera un Evansa šaurumi salu atdala no mazākās Kotsa salas. Salas krasti stipri izroboti ar līčiem un pussalām. Salas ziemeļaustrumu daļu aizņem līdz  augsti Porsilda kalni, pārējā saļas daļā zemiene vai paugurlīdzenums. Ainavā valda tundra un arktiskais tuksnesis. Divas teritorijas salas dienvidaustrumos un dienvidrietumos ir noteiktas kā putniem nozīmīga vieta.IBA Canada. Boas River and associated wetlandsIBA Canada. East Bay/Native Bay

 Vēsture 
Sauthemptonas sala, tāpat, kā dienvidos esošā Kotsa sala, tiek uzskatīta par pēdējo vietu, kur vēl 20. gadsimta sākumā mituši arktiskās Dorsetas kultūras pārstāvji sallirmiuti. Visi salas iedzīvotāji izmira 1902.—1903. gada vaļu mednieku ievazātā kuņģa un zarnu trakta slimības epidēmijā.The Canadian Encyclopedia. Sadlermiut Inuit Vēlākie pētījumi, kā arī inuitu nostāsti liecina, ka salas iedzīvotāju valoda un sadzīves paražas ievērojami atšķīrās no apkārtējo inuitu valodas un paražām. Mūsdienu iedzīvotāji pārcēlās uz salu 20. gadsimta sākumā galvenokārt no Naujātas un Česterfīldinletas rietumos no salas, bet vēlāk arī no Bafina salas. Mūsdienās vienīgā salas pastāvīgi apdzīvotā vieta ir Koralhārbora dienvidu krastā.

Pirmais no eiropiešiem salu 1613. gadā apmeklēja velsiešu jūrasbraucējs Tomass Batons (Thomas Button).The voyages of Captain Luke Foxe of Hull, and Captain Thomas James of Bristol, in search of a northwest passage, in 1631-32 Nosaukta par godu Henrijam Rotslijam (Henry Wriothesley), 3. Sauthemptonas grāfam.Britannica. Southampton Island Sauthemptonas vārds sākotnēji bija piešķirts vienam salas zemesragam, bet vēlāk transformējās uz pašu salu.

 Atsauces 

 Ārējās saites 

 International Map of the World 1:1,000,000 Quoich River NQ-15/16/17
 International Map of the World 1:1,000,000 Sutton River NP-16/17

Kategorija:Kanādas salas
Kategorija:Kanādas Arktiskais arhipelāgs
Kategorija:Nunavutas salas